
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση Προγράμματος Μεταπτυχιακών Σπουδών του 
Τμήματος Χημείας της Σχολής θετικών Επιστημών 

του Πανεπιστημίου Πατρών. 1 

Έγκριση Προγράμματος Μεταπτυχιακών Σπουδών του 
Τμήματος Φιλοσοφίας και Παιδαγωγικής του 

Α.Π.Θ. 2 

Έγκριση Προγράμματος Μεταπτυχιακών Σπουδών του 
Τμήματος Επιστήμης Υπολργιστών του Πανεπιστη¬ 
μίου Κρήτης. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Β1/812 (1) 


Έγκριση Προγράμματος Μεταπτυχιακών Σπουδών του 
Τμήματος Χημείας της Σχολής θετικών Επιστημών του 
Πανεπιστημίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης» (Α' 159) και 
β. του άρθρου 29Α του Ν. 1558/1985, όπως αυτό προ¬ 
στέθηκε με το άρθρο 27 του Ν. 2081/1992 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 9.000.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και 
θρησκευμάτων Φ.120 και ΚΑΕ 5299 με αντίστοιχη αύ¬ 
ξηση της επιχορήγησης του Πανεπιστημίου Πατρών, απο¬ 
φασίζουμε: 

Εγκρίνουμε τη λειτουργία του Προγράμματος Μεταπτυ¬ 
χιακών Σπουδών του Τμήματος Χημείας του Πανεπιστη¬ 
μίου Πατρών το οποίο κατάρτισε η Γενική Συνέλευση Ειδι¬ 
κής Σύνθεσης του παραπάνω τμήματος στη συνεδρίαση 
136/30.3.93 και ενέκρινε η Σύγκλητος του Πανεπιστη¬ 
μίου Πατρών στη συνεδρίαση της 181/28.4.93 και το 
οποίο έχει ως εξής: Οργάνωση και λειτουργία Προγράμμα¬ 
τος Μεταπτυχιακών Σπουδών στο Τμήμα Χημείας της 
Σχολής θετικών Επιστημών του Πανεπιστημίου Πατρών. 


Αρθρο 1 

Γ ενικές Διατάξεις 

Το Τμήμα ΧΗΜΕΙΑΣ οργανώνει Πρόγραμμα Μεταπτυ¬ 
χιακών Σπουδών (Π.Μ.Σ.) το οποίο λειτουργεί από το ακα¬ 
δημαϊκά έτος 1993-1994 όπως καθορίζεται από τις διατά¬ 
ξεις της απόφασης αυτής και τις διατάξεις των άρθρων 10 
έως και 12 του Ν. 2083/1992. 

Αρθρο 2 

Αντικείμενο - Σκοπός 

Η οργάνωση και η ανάπτυξη ΜΠΣ στην επιστήμη της Χη¬ 
μείας βρίσκεται σε άμεση σχέση με τις άλλες θετικές Επι¬ 
στήμες, την Τεχνολογία, την Ιατρική και την Κοινωνία. Εί¬ 
ναι ζωτικής σημασίας για την κοινωνική και την οικονομική 
ανάπτυξη της χώρας μας. Οι οργανωμένες μεταπτυχιακές 
σπουδές θα συμβάλλουν στην πρόοδο της γνώσης και 
στην ανάπτυξη της τεχνολογίας στη Χημεία. 

ΰ Αρθρο 3 

Το Π.Μ.Σ. οδηγεί στην απονομή (Α) Μεταπτυχιακού Δι¬ 
πλώματος Ειδίκευσης στους τομείς: 

α. Χημεία Βιοοργανικών και Φαρμακευτικών Προϊόντων 
(Σύνθεση, απομόνωση, ανάλυση, ιδιότητες, εφαρμο¬ 
γές). 

β. Χημεία Υλικών Προηγμένης Τεχνολογίας (Πολυμερή, 
καταλύτες, κεραμικά, προσροφητές). 

γ. Εφαρμοσμένη Βιοχημεία - Βιοτεχνολογία. 

και (Β) Διδακτορικού Διπλώματος. Με το Διδακτορικό 
Δίπλωμα προσεγγίζονται ερευνητικές κατευθύνσεις και 
δραστηριότητες του Τμήματος που αντιστοιχούν στο γνω¬ 
στικό αντικείμενο της χημείας. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι των παράκάτω 
τμημάτων των ΑΕΙ της ημεδαπής ή αντιστοίχων Τμημάτων 
της αλλοδαπής: Χημείας, Βιολογίας, Γεωλογίας, Φυσικής, 
όλων των Τμημάτων Γεωργικών Πανεπιστημίων, Ιατρικής, 
Φαρμακευτικής κάι Χημικών - Μηχανικών. 

Αρθρο 5 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαιδευ¬ 
τικές και ερευνητικές δραστηριότητες για την απονομή 
των κατά το άρθρο 3 τίτλων ορίζονται ως εξής: 

Για το Μ.Δ.Ε. 

Α. Ειδίκευση στη Χημεία Βιοοργανικών και Φαρμακευτι¬ 
κών Προϊόντων. 

ΕΞΑΜΗΝΟ I 

1. Σύνθεση και Βιοσύνθεση Φυσικών Προϊόντων (Δευ¬ 
τερογενείς Μεταβολίτες). 

2. Σύνθεση βιολογικώς δραστικών μορίων. 

3. Οργανική και Βιοχημική ανάλυση. 

4. Σύγχρονοι Φασματοσκοπικές μέθοδοι (εφαρμογές 
στην ταμτοποίηση) και ανάπτυξη μοριακών μοντέλων). 

Κάθε μάθημα έχει διαδικασία 3 ώρες/εβδ. και 3 Διδα¬ 
κτικές Μονάδες (Δ.Μ.). 

ΕΞΑΜΗΝΟ II 

1. Απομόνωση φυσικών και βιοτεχνολογικών προϊό¬ 
ντων. 

2. Χημεία Φαρμακευτικών προϊόντων. 

3. Χημικές και βιοτεχνολογικές εφαρμογές. 

4. Προστασία και βελτίωση της αγροτικής παραγωγής - 
Αγροχημικά. 

Κάθε μάθημα έχει διδασκαλία 3 ώρες/εβδ. και 3 Δ.Μ. 

ΕΞΑΜΗΝΟ III και IV 

Πρακτική εξάσκηση, ερευνητική απασχόληση και συγ- 
γραφφή Διπλωματικής εργασίας. Απασχόληση 30ώρες/ 
εβδομάδα και 30 Δ.Μ./εξάμηνο. 

Β. Εξειδίκευση στη Χημεία Υλικών Προηγμένης Τεχνο¬ 
λογίας. 

ΕΞΑΜΗΝΟ I 

1. Σύνθεση Πολυμερών. 

2. Σύνθεση Καταλυτών. 

3. Σύνθεση Κεραμικών Υλικών. 

4. Μέθοδοι χαρακτηρισμού υλικών και επιφανειών. 

Κάθε μάθημα έχει διδασκαλία 3 ώρες/εβδομάδα και 3 

Δ.Μ. 

ΕΞΑΜΗΝΟ II 

1. Δομή και Ιδιότητες Μακρομορίων. 

2. Χημεία Οργανομεταλλικών ενώσεων. 

3. Προκεχωρημένη Υδατική και κολλοειδής Χημεία. 

Κάθε μάθημα έχει διδασκαλία 3 ώρες/εβδομάδα και 3 

Δ.Μ. 

ΕΞΑΜΗΝΑ III και IV 

Πρακτική εξάσκηση, ερευνητική απασχόληση και συγ¬ 
γραφή Διπλωματικής Εργασίας, Απασχόληση 30 ώρες/ 
εβδομάδα και 30 Δ.Μ./εξάμηνο. 

Γ. Ειδίκευση στην Εφαρμοσμένη Βιοχημεία - Βιοτεχνο¬ 
λογία. 

ΕΞΑΜΗΝΟ I 

1. Οργανική και Βιοχημική Ανάλυση. 

2. Εφαρμογές της Βιοχημικής Ανάλυσης. 

3. Τεχνολογία ενζύμων - Εφαρμογές. 

4. Στοιχεία μικροβιολογίας - βελτίωση στελεχών - Γενε¬ 


τική Μηχανική. 

Κάθε μάθημα έχει διδασκαλία 3 ώρες/εβδομάδα και 3 
Δ.Μ. 

ΕΞΑΜΗΝΟ II 

1. Απομόνωση φυσικών και βιοτεχνολογικών προϊό¬ 
ντων. 

2. Βιοαντιδραστήρες. 

3. Ειδικά κεφάλαια Βιοχημείας Μικροοργανισμών. 

4. Χημικές και Βιοτεχνολογικές Εφαρμογές. 

5. Βιομηχανικές εφαρμογές βιοτεχνολογίας. 

Κάθε μάθημα έχει διδασκαλία 3 ώρες/εβδομάδα και 3 
Δ.Μ. 

ΕΞΑΜΗΝΑ III και IV 

Πρακτική εξάσκηση, ερευνητική απασχόληση και συγ¬ 
γραφή Διπλωματικής Εργασίας. Απασχόληση 30 ώρες/ 
εβδομάδα και 30 Δ.Μ./εξάμηνο. 

Οι προϋποθέσεις (εξετάσεις κ.λπ) απονομής του τίτλου 
Μεταπτυχιακής Ειδίκευσης ορίζονται στον Κανονισμό Με¬ 
ταπτυχιακών Σπουδών. 

Για το Διδακτορικό Δίπλωμα. 

Ο υποψήφιος σε συνεργασία με την Τριμελή Συμβου¬ 
λευτική Επιτροπή και σε σχέση με το θέμα της διατριβής 
του υποχρεούται να παρακολουθήσει τέσσερα (4) μαθή¬ 
ματα (δύο στο εξάμηνο I και δύο στο εξάμηνο II), ανάλογα 
με το γνωστικό αντικείμενο της διδακτορικής του διατρι¬ 
βής, από τον παρακάτω κατάλογο μαθημάτων στον οποίο 
περιλαμβάνονται και όλα τα μαθήματα του Μ.Δ.Ε. 

1. Σύνθεση και βιοσύνθεση φυσικών προϊόντων (Δευτε¬ 
ρογενείς μεταβολίτες). 

2. Σύνθεση βιολογικώς δραστικών μορίων. 

3. Οργανική και βιοχημική ανάλυση. 

4. Σύγχρονοι φασματοσκοπικές μέθοδοι (εφαρμογές 
στην ταυτοποίηση και ανάπτυξη μοριακών μοντέλων). 

5. Απομόνωση φυσικών και βιοτεχνολογικών προϊό¬ 
ντων. 

6. Χημικές και βιοτεχνολογικές εφαρμογές. 

7. Χημεία φαρμακευτικών προϊόντων. 

8. Προστασία και βελτίωση αγροτικής παραγωγής - 
Αγροχημικά. 

9. Δομή - ιδιότητες πολυμερών. 

10. Σύνθεση πολυμερών. 

11. Σύνθεση καταλυτών. 

12. Χημεία οργανομεταλλικών ενώσεων. 

13. Μέθοδοι χαρακτηρισμού υλικών και επιφανειών. 

14. Σύνθεση κεραμικών υλικών. 

15. Προκεχωρημένη και κολλοειδής Χημεία. 

16. Εφαρμογές της Βιοχημικής ανάλυσης. 

17. Τεχνολογία ενζύμων - Εφαρμογές. 

18. Στοιχεία μικροβιολογίας - Βελτίωση στελεχών - Γε¬ 
νετική Μηχανική. 

19. Βιοαντιδραστήρες. 

20. Ειδικά Κεφάλαια βιοχημείας μικροοργανισμών. 

21. Βιομηχανικές εφαρμογές βιοτεχνολογίας. 

22. Χημική κινητική. 

23. Φυσικοχημικές μετρήσεις με χρωματογραφικές με¬ 
θόδους. 

24. Μαθηματικά εφαρμοζόμενα στις φυσικές επιστή¬ 
μες. 

25. Πολυμερή με ειδικές εφαρμογές. 

26. Χημική κινητική αντιδράσεων στην αέρια φάση. 

27. Φωτοχημεία. 

28. Χημεία της ατμόσφαιρας. 

29. Κρυστάλλωση. 

30. Υπολογιστική Χημεία. 

31. Κβαντική Χημεία (Εφαρμογές στην Ανόργανη Χη¬ 
μεία, Οργανική Χημεία, ανάλυση μορίων με ειδικές ιδιότη¬ 
τες). 

32. θέματα Προκεχωρημένης Ανόργανης Χημείας. 

33. Προκεχωρημένη Φυσικοχημεία. 

34. Φυσικοχημική θεώρηση των φυσικών μεθόδων ανά¬ 
λυσης. 

35. Ειδικά Κεφάλαια Πυρηνικής Χημείας. 

36. Μέθοδοι δομικής ανάλυσης με ακτίνες X. 

37. Προκεχωρημένη Συνθετική Οργανική Χημεία. 

38. Προκεχωρημένη Βιοχημεία I. 

39. Προκεχωρημένη Βιοχημεία II. 

40. Μοριακή Βιολογία. . · κ 

Στο τέλος των εξαμήνων III και V ο υποψήφιος υποχρε- 
οΰται σε ανοικτή παρουσίαση σεμιναρίου σε θέμα σχετικό 
με το αντικείμενο της έρευνάς του που θα ορίζεται από 
τον επιβλέποντα. Κατά την διάρκεια των εξαμήνων Ι-νΐ ο 
υποψήφιος θα εκτελεί ερευνητική εργασία στο θέμα που 
του όρισε η Τριμελής Συμβουλευτική Επιτροπή. Στο τέλος 
του εξαμήνου VI η Τριμελής Συμβουλευτική Επιτροπή 
εκτιμά την πορεία της ερευνητικής εργασίας και του επι¬ 
τρέπει την συγγραφή της διατριβής η οποία παρουσιάζεται 
και εξετάζεται σύμφωνα με το νόμο 2083/92 μέχρι το τέ¬ 
λος του εξαμήνου VIII. 

Προϋποθέσεις (εξετάσεις κ.λπ) για την απονομή του τί¬ 
τλου του Διδάκτορα ορίζονται στον Κανονισμό Μεταπτυ¬ 
χιακών Σπουδών. 

Αρθρο 6 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο σε είκοσι (20) ανά έτος. 

Άρθρο 7 
Προσωπικό 

Υπάρχον προσωπικό: Καθηγητές δέκα (10), Αναπληρω¬ 
τές Καθηγητές δέκα (10), Επίκουροι Καθηγητές ένδεκα 
(11), Λέκτορες ένδεκα (11) και ΕΔΤΠ δεκαέξι (16). Το 
προσωπικό αυτό επαρκεί για την λειτουργία του Π.Μ.Σ. 

Άρθρο 8 

Υλικοτεχνική Υποδομή 

Το Τμήμα Χημείας του Παν/μίου Πατρών διαθέτει δυο 
κτίρια συνολικού εμβαδού 7500 τ.μ. στα οποία στεγάζο¬ 
νται αίθουσες διδασκαλίας, εργαστήρια προπτυχιακής εκ¬ 
παίδευσης, ερευνητικά εργαστήρια, βιβλιοθήκη, υαλουρ¬ 
γείο, Γραμμάτεια και υπηρεσίες υποδομής για μεταπτυ¬ 
χιακή εκπαίδευση. Επίσης στο Πανεπιστήμιο Πατρών λει¬ 
τουργεί οργανωμένη κεντρική βιβλιοθήκη (με 1300 τί¬ 
τλους), η οποία έχει ήδη συνδεθεί (με Η/Υ) με τράπεζες 
πληροφοριών και με τις μεγαλύτερες ελληνικές και ξένες 
βιβλιοθήκες με αποτέλεσμα η δυνατότητα βιβλιογραφικής 
ενημέρωσης να είναι πολύ καλή. Επίσης στο Πανεπιστή¬ 
μιο λειτουργεί Μηχανουργείο. Στα διάφορα εργαστήρια 
του Τμήματος Χημείας υπάρχουν όργανα, τα οποία χρησι¬ 
μοποιούνται για έρευνα κυρίως αλλά και για εκπαίδευση 
των φοιτητών και καλύπτουν σε σημαντικό βαθμό τις απαι- 
τούμενες ανάγκες για την λειτουργία του Π.Μ.Σ. 


Άρθρο 9 

Διάρκεια Λειτουργίας 

Το Π.Μ.Σ. προβλέπεται να λειτουργεί μονίμως. Ως 
πρώτη χρονική περίοδος αναφέρεται εκείνη των δέκα 
ετών (1993-2003). 

Άρθρο 10 
Κόστος Λειτουργίας 

Το κόστος λειτουργίας του Π.Μ.Σ. εκτιμάται 9.000.000 
δραχμές ανά έτος και αναλύεται ως εξής Αντιδραστήρια 
5.000.000 δρχ., Διαλύτες 3.000.000 δρχ.. Ανταλλακτικά 
οργάνων - Συντήρηση 1.000.000 δρχ. Το Τμήμα Χημείας 
σήμερα χρηματοδοτείται από τακτικό προϋπολογισμό και 
από Δημόσιες Επενδύσεις. Τα παραπάνω κονδύλια διατί¬ 
θενται κυρίως για την εκπαίδευση των προπτυχιακών φοι¬ 
τητών καλύπτουν όμως και ένα μέρος των αναγκών των 
μεταπτυχιακών φοιτητών. Το μεγαλύτερο μέρος των ανα¬ 
γκών των υποψηφίων διδακτόρων καλύπτεται μέχρι σή¬ 
μερα από ερευνητικά προγράμματα μελών ΔΕΠ. Το Πρό¬ 
γραμμα υποστηρίζεται εμμέσως από το Πανεπιστήμιο Πα¬ 
τρών (κτίρια, δαπάνες ρεύματος, θερμάνσεως, καθαρι¬ 
σμού και ύδρευσης). 

Άρθρο 11 

Μεταβατικές Διατάξεις 

Μέχρι εκδόσεως του Κανονισμού Μεταπτυχιακών 
Σπουδών όλα τα θέματα που αφορούν το Π.Μ.Σ. θα επιλύ¬ 
ονται από την Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Ο ΥΠΟΥΡΓΟΙ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Β1/810 (2) 

Έγκριση Προγράμματος Μεταπτυχιακών Σπουδών του 

Τμήματος Φιλοσοφίας και Παιδαγωγικής του Α.Π.Θ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτός προστέ¬ 
θηκε με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 2.100.000 δραχμών εις βάρος 
του Κρατικού Προϋπολογισμού, η οποία θα καλυφθεί από 
τον προϋπολογισμό του Υπουργείου Εθνικής Παιδείας και 
θρησκευμάτων Φ.120 και ΚΑΕ 5299 με αντίστοιχη αύ¬ 
ξηση του προϋπολογισμού του Αριστοτέλειου Πανεπιστη¬ 
μίου Θεσσαλονίκης, αποφασίζουμε: 

Εγκρίνουμε την προσαρμογή του προγράμματος Μετά- 

πτυχιακών Σπουδών του τμήματος Φιλοσοφίας και Παιδα¬ 
γωγικής του Αριστοτελείου Πανεπιστημίου Θεσσαλονί¬ 
κης, το οποίο κατάρτισε η Γενική Συνέλευση Ειδικής Σύν¬ 
θεσης του παραπάνω τμήματος στη συνεδρίασή της 
αριθμ. 1/16.6.93 και ενέκρινε η Σύγκλητος Ειδικής Σύν¬ 
θεσης στη συνεδρίαση της αριθμ. 2/17.6.93 και το οποίο 
έχει ως εξής: 

Αρθρο 1 

Γ ενικές Διατάξεις 

Από το ακαδημαϊκό έτος 1993/94 το Πρόγραμμα Μετα¬ 
πτυχιακών Σπουδών (Π.Μ.Σ.) του Τμήματος Φιλοσοφίας 
και Παιδαγωγικής προσαρμόζεται στις διατάξεις των άρ¬ 
θρων 10-14 του Νόμου 2083/1992 ως εξής: 

Άρθρο 2 

Αντικείμενο και σκοπός των μεταπτυχιακών φιλοσοφι¬ 
κών σπουδών. 

Το Τμήμα Φιλοσοφίας και Παιδαγωγικής καταρτίζει, στο 
πλαίσιο της αποστολής του, επιστήμονες για τις ανάγκες 
της φιλοσοφικής έρευνας και της Εκπαίδευσης. Ένα ση¬ 
μαντικό πεδίο δραστηριότητάς του είναι η εκπαίδευση και 
η επιμόρφωση των εκπαιδευτικών της Μέσης Εκπαίδευ¬ 
σης που παρέχει σε υποψηφίους και εν ενεργεία εκπαι¬ 
δευτικούς συστηματική φιλοσοφική κατάρτιση σε συνάρ- 
τιση με το σχολείο και την αποστολή του. 

Το Π.Μ.Σ. αποσκοπεί στην εξειδικευμένη μόρφωση των 
πτυχιούχων καταρχήν του Τμήματος Φιλοσοφίας και Παι¬ 
δαγωγικής, στην εμβάθυνση δηλαδή και ειδίκευσή τους 
σε ορισμένους επιμέρους φιλοσοφικούς κλάδους του 
Τμήματος και στην προπαρασκευή τους για τη συγγραφή 
διδακτορικής διατριβής. 


γραμμα μεταπτυχιακών σπουδών, επίδοση σε διπλωμα¬ 
τική εργασία όπου προβλέπεται στο προπτυχιακό επί¬ 
πεδο, τυχόν ερευνητική δραστηριότητα), ορίζονται ως συ¬ 
μπληρωματικά κριτήρια: 

α) προφορική συνέντευξη. 

β) καλή γνώση μιας τουλάχιστον από τις εξής ξένες 
γλώσσες: αγγλική, γαλλική και γερμανική, η οποία πιστο¬ 
ποιείται με βάση αναγνωρισμένα διπλώματα ή με εξετά¬ 
σεις σε φιλοσοφικά ξενόγλωσσα κείμενα και 

γ) Γραπτή εξέταση στα εξής μαθήματα: Ιστορία της Αρ¬ 
χαίας Ελληνικής Φιλοσοφίας, Γνωσιολογία, Φιλοσοφία 
της Επιστήμης. Η ύλη των εξετάσεων θα ανακοινώνεται 
έξι μήνες νωρίτερα από τη διενέργεια της επιλογής των 
υποψηφίων. 

Η τελική επιλογή γίνεται από τη Γ.Σ. Ε.Σ. του Τμήματος. 

Ο Πίνακας επιτυχόντων επικυρώνεται από την Γ.Σ. Ε.Σ. 

Άρθρο 5 

Χρονική διάρκεια σπουδών 

Η χρονική διάρκεια των σπουδών για την απονομή του 
μεταπτυχιακού διπλώματος ειδίκευσης και του διδακτορι¬ 
κού διπλώματος ορίζεται ως εξής: 

α) Μεταπτυχιακό Δίπλωμα: τέσσερα τουλάχιστον ακα¬ 
δημαϊκά εξάμηνα, 

β) Διδακτορικό Δίπλωμα: έξι τουλάχιστον ακαδημαϊκά 
εξάμηνα. 

Άρθρο 6 

Πρόγραμμα μαθημάτων 

Τα γνωστικά αντικείμενα του Π.Μ.Σ. του Τομέα Φιλοσο¬ 
φίας κατανέμονται ως εξής για τις δύο ειδικεύσεις: 

I. Συστηματική Φιλοσοφία 


Άρθρο 3 

Μεταπτυχιακοί τίτλοι σπουδών 

Το Π.Μ.Σ. περιλαμβάνει δύο επίπεδα σπουδών, στα 
οποία αντιστοιχούν: 

1. Το Μεταπτυχιακό Δίπλωμα Ειδίκευσης στους κλά¬ 
δους α. της συστηματικής φιλοσοφίας και β. της ιστορίας 
της φιλοσοφίας, και 

2. Το Διδακτορικό Δίπλωμα φιλοσοφίας. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι των Τμημάτων 
Φιλοσοφίας και Παιδαγωγικής, Φιλοσοφίας - Παιδαγωγι¬ 
κής και Ψυχολογίας καθώς επίσης και ομοειδών τμημάτων 
των φιλοσοφικών σχολών και πτυχιούχοι άλλων τμημάτων 
καθηγητικών σχολών Πανεπιστημίων της ημεδαπής και 
ισοτίμων Πανεπιστημίων της αλλοδαπής για τους οποίους 
η γενική συνέλευση ειδικής σύνθεσης του Τμήματος μπο¬ 
ρεί να ορίσει ύστερα από εισήγηση του οικείου Τομέα να 
παρακολουθήσουν και να εξεταστούν συγκεκριμένα μα¬ 
θήματα από το πρόγραμμα προπτυχιακών σπουδών του 
Τμήματος. Γίνονται επίσης δεκτοί πτυχιούχοι ομοταγών 
τμημάτων της αλλοδαπής ύστερα από αναγνώριση του τί¬ 
τλου σπουδών τους ισοτίμων. 

Οι υποψηφιότητες υποβάλλονται από 1 ης έως 30 Σε¬ 
πτεμβρίου κάθε έτους. 

Πέρα από τις προϋποθέσεις και τα κριτήρια επιλογής 
που προβλέπει ο νόμος (γενικός βαθμός πτυχίου, βαθμο¬ 
λογία στα προπτυχιακά μαθήματα τα σχετικά με το πρό¬ 


Δ.Μ./4ωρη διδασκαλία 


ΜΠ Φ 501 Οντολογία 4 Δ.Μ. 

ΜΠ Φ 502 Μεταφυσική 4 

ΜΠ Φ 503 Γνωσιολογία 4 

ΜΠ Φ 504 Φιλοσοφία της επιστήμης 4 

Μ Π Φ 505 Λογική 4 

ΜΠ Φ 506 Φιλοσοφία της γλώσσας 4 

ΜΠ Φ 507 Ηθική 4 

ΜΠ Φ 508 Πολιτική φιλοσοφία 4 

ΜΠ Φ 509 Αισθητική 4 

ΜΠ Φ 510 Φιλοσοφική ανθρωπο¬ 
λογία - ερμηνευτική 4 

ΜΠ Φ 511 Φιλοσοφία της ιστο¬ 
ρίας και του πολιτισμού 4 


4 Ω.Ε. 


» 


» 


II. Ιστορία της Φιλοσοφίας 

ΜΠΙ Φ 520 Ιστορία της αρ¬ 
χαίας ελληνικής φιλοσοφίας 4 4 Ω.Ε. 

ΜΠΙ Φ 521 Ιστορία της μεσαι¬ 
ωνικής φιλοσοφίας 4 » 

ΜΠΙ Φ 522 Ιστορία της νεότε¬ 
ρης και σύγχρονης φιλοσοφίας 4 » 

Οι φοιτητές του Π.Μ.Σ. που οδηγεί στη λήψη μεταπτυ¬ 
χιακού διπλώματος ειδίκευσης, πρέπει να παρακολουθή¬ 
σουν φροντιστηριακά δίωρα μαθήματα - σεμινάρια σε δύο 
κύρια γνωστικά αντικείμενα της ειδίκευσής τους τα οποία 
προσφέρονται από τον Τομέα, και σ’ ένα συναφές γνω- 

στικό αντικείμενο της ελεύθερης επιλογής τους από τα 
μαθήματα του Π.Μ.Σ. του Τομέα Φιλοσοφίας ή άλλου Το¬ 
μέα του Αριστοτελείου Πανεπιστημίου Θεσσαλονίκης που 
έχει Π.Μ.Σ. Το σύνολο των εβδομαδιαίων Διδακτικών Μο¬ 
νάδων που πρέπει να παρακολουθήσουν επιτυχώς οι με¬ 
ταπτυχιακοί φοιτητές είναι: 

8 Δ.Μ. στα δύο κύρια γνωστικά αντικείμενα (δηλαδή 2 
εξάμηνα επί 4 Δ.Μ. = 8 Δ.Μ. = 8 εβδομ. ώρες διδασκα¬ 
λίας), 

4 Δ.Μ. στην ελεύθερη επιλογή (δηλαδή 2 Δ.Μ. επί 2 
εξάμηνα = 4 Δ.Μ. = 4 εβδομ. ώρες διδασκαλίας). 

Σύνολο 12 Δ.Μ. 

Σ’ αυτές προστίθεται επιπλέον και η ερευνητική εργα¬ 
σία που οδηγεί στην εκπόνηση της διπλωματικής εργα¬ 
σίας. 

Η παρακολούθηση των φροντιστηριακών μαθημάτων - 
σεμιναρίων χαρακτηρίζεται ως επιτυχής ή όχι από τον δι¬ 
δάσκοντα, ο οποίος βαθμολογεί την επίδοση των'μετα¬ 
πτυχιακών φοιτητών του. Ο τρόπος αξιολόγησης της επί¬ 
δοσης των φοιτητών στα φροντιστηριακά μαθήματα - σε¬ 
μινάρια γίνεται κατά την κρίση του διδάσκοντος ή βάσει 
γραπτής εργασίας ή με γραπτές εξετάσεις. Ο διδάσκων 
χορηγεί σε περίπτωση επιτυχίας του μεταπτυχιακού φοι¬ 
τητή στο σχετικό μάθημα βεβαιώσεις επίδοσης ή επιτυ¬ 
χούς παρακολούθησης. 

Μετά την επιτυχή περάτωση των 3 πρώτων εξαμήνων ο 
μεταπτυχιακός φοιτητής συγγράφει τη μεταπτυχιακή ερ¬ 
γασία σ’ ένα από τα κύρια γνωστικά αντικείμενα που επέ- 
λεξε, η οποία αξιολογείται από τριμελή εισηγητική επι¬ 
τροπή που απαρτίζεται από τον καθηγητή του σχετικού 
μαθήματος και άλλα δύο μέλη Δ.Ε.Π. του Τομέα. Στην τρι¬ 
μελή επιτροπή μπορεί να συμμετάσχει μέλος Δ.Ε.Π. και 
άλλου Τομέα κατά περίπτωση, εφόσον δηλαδή το επιβάλ¬ 
λει το θέμα της διπλωματικής εργασίας, το οποίο και αντι¬ 
καθιστά ένα από τα δύο μέλη του Τομέα. 

Ο φοιτητής που επεράτωσε επιτυχώς την παρακολού¬ 
θηση των φροντιστηριακών μαθημάτων - σεμιναρίων και 
επέτυχε στην τελική αξιολόγηση της διπλωματικής εργα¬ 
σίας σ’ ένα από τα δύο κύρια γνωστικά αντικείμενα το 
οποίο επέλεξε λαμβάνει το Μεταπτυχιακό Δίπλωμα ειδί¬ 
κευσης στο σχετικό κλάδο. Η κλίμακα βαθμολογίας είναι η 
ισχύουσα στη Φιλοσοφική Σχολή του Αριστοτελείου Πανε¬ 
πιστημίου Θεσσαλονίκης (καλώς, λίαν καλώς, άριστα). Ο 
κατώτερος βαθμός επιτυχίας είναι το 6 με άριστα το 10. 
Τα επί μέρους τρία μαθήματα έχουν συντελεστή 4 και η δι¬ 
πλωματική εργασία 6. Το άθροισμα των γινομένων των 
βαθμών στα τρία μαθήματα και στη διπλωματική εργασία 
διαιρείται δια του 4 και έτσι προκύπτει ο τελικός βαθμός. 

Για την απόκτηση του Διδακτορικού Διπλώματος προϋ¬ 
ποτίθεται ο παραπάνω διετής κύκλος του Π.Μ.Σ. ή ισότι¬ 
μος τίτλος σπουδών Πανεπιστημίων της αλλοδαπής ή 
ικανό ερευνητικό έργο. 

Άρθρο 7 

Αριθμός Εισακτέων 

Ο αριθμός εισακτέων του Π.Μ.Σ. ορίζεται κατ’ ανώτατο 
όριο σε (9) ετησίως και για τις δύο ειδικεύσεις 6 για τη Συ¬ 
στηματική Φιλοσοφία και 3 για την Ιστορία της Φιλοσο¬ 
φίας. 

Άρθρο 8 
Προσωπικό 

Στο Π.Μ.Σ. διδάσκουν τα μέλη Δ.Ε.Π. του Τομέα Φιλο¬ 


σοφίας που είναι συνολικά δέκα τρία (13). 

Άρθρο 9 

Υλικοτεχνική υποδομή 

Αξιοποιείται η υφιστάμενη ήδη υλικοτεχνική υποδομή 
του. 

Άρθρο 10 

Διάρκεια λειτουργίας 

Το Π.Μ.Σ. με την παραπάνω μορφή έχει εξαετή διάρ¬ 
κεια λειτουργίας. 

Άρθρο 11 
Κόστος λειτουργίας 

α) Το κόστος λειτουργίας υπολογίζεται ως εξής: 

9 φοιτητές επί 400.000 ετησίως = 3.600.000 δρχ. και 
καλύπτει την προμήθεια εξειδίκευσης βιβλιογραφίας και 
ειδικών επιστημονικών περιοδικών προς συμπλήρωση των 
υφισταμένων κενών της βιβλιοθήκης του Τομέα καθώς 
επίσης και ερευνητικό υλικό, αναλώσιμα υλικά, φωτοτυ¬ 
πικό υλικό κ.λπ. για τις ανάγκες των μεταπτυχιακών φοιτη¬ 
τών. 

β) Πηγές χρηματοδότησης: ο τακτικός προϋπολογισμός 
(500.000 δρχ.) και ο προϋπολογισμός επενδύσεων του 
Α.Π.Θ. (1.000.000 δρχ.) και απευθείας χρηματοδότηση 
από το Υπουργείο Παιδείας (2.100.000 δρχ.) κατ’ έτος, 
δηλαδή συνολικά (12.600.000 δρχ.). 

Άρθρο 12 

Μεταβατικές διατάξεις 

Έως την έκδοση νέου κανονισμού Μεταπτυχιακών 
Σπουδών τα ανακύπτοντα θέματα ρυθμίζονται με αποφά¬ 
σεις της Γ.Σ. ειδικής σύνθεσης του Τμήματος, καθώς και 
έγκριση της Συγκλήτου του Α.Π.Θ. Γ ια το ακαδ. έτος 1993 
- 94 οι υποψηφιότητες υποβάλλονται εντός μηνός από τη 
δημοσίευση της απόφασης αυτής. , 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Β1/822 (3) 

Έγκριση Προγράμματος Μεταπτυχιακών Σπουδών του 

Τμήματος Επιστήμης Υπολογιστών του Πανεπιστημίου 

Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτός προστέ¬ 
θηκε με το άρθρο 27 του Ν. 2081/92 (τ. Α' 154). 

2. Το γεγονός ότι από τις διατάξεις της απόφασης αυτής 
προκαλεΐται ετήσια δαπάνη 6.000.000 δραχμών εις βάρος 
του Κρατικού Προϋπολογισμού, η οποία θα καλυφθεί από 
τον Προϋπολογισμό του Υπουργείου Εθνικής Παιδείας και 
θρησκευμάτων Φ.120 και ΚΑΕ 5299 με αντίστοιχη αύ¬ 
ξηση του Προϋπολογισμού Πανεπιστημίου Κρήτης, απο¬ 
φασίζουμε: 

Εγκρίνουμε τη λειτουργία του προγράμματος Μεταπτυ¬ 
χιακών Σπουδών στην Επιστήμη των Υπολογιστών του 
Τμήματος Επιστήμης των Υπολογιστών του Πανεπιστη¬ 
μίου Κρήτης το οποίο κατάρτισε η Γενική Συνέλευση Ειδι¬ 
κής Σύνθεσης τόυ παραπάνω τμήματος στη συνεδρίασή 
της στις 7.5.93 και ενέκρινε η Σύγκλητος Ειδικής Σύνθε¬ 
σης στη συνεδρίαση της αριθμ. 70/10.5.93 και το οποίο 
έχει ως εξής: 

Αρθρο 1 

Γενικές Διατάξεις 

Το Τμήμα Επιστήμης Υπολογιστών οργανώνει και λει¬ 
τουργεί από το ακαδημαϊκό έτος 1993-94 πρόγραμμα 
Μεταπτυχιακών Σπουδών, η λειτουργία του οποίου διέπε- 
ται από τις διατάξεις της απόφασης αυτής και τις διατάξεις 
των άρθρων 10 έως και 12 του Ν. 2083/1992. Λεπτομέ¬ 
ρειες σχετικά με τις διαδικασίες αποδοχής, τα μαθήματα, 
τις υποχρεώσεις των Μ.Φ. και τις εξετάσεις καθορίζονται 
από τον Κανονισμό Σπουδών που αποφασίζεται από την 
Γενική Συνέλευση του Τμήματος στην ειδική σύνθεση. 

Άρθρο 2 

Αντικείμενο - Σκοπός 

Το Π.Μ.Σ. έχει ως αντικείμενο την Επιστήμη των Υπολο¬ 
γιστών καλύπτοντας τόσο το θεωρητικό όσο και το τεχνο¬ 
λογικό περιεχόμενο αυτής. Σκοπός του είναι: 

α) Η ειδίκευση σε περιοχές της Επιστήμης Υπολογι¬ 
στών, ώστε οι κάτοχοι του απονεμομένου Μ.Δ,Ε. να έχουν 
αυξημένα προσόντα επαγγελματικής προσφοράς στις οι¬ 
κείες περιοχές. 

β) Η δημιουργία επιστημόνων-ερευνητών κατόχων Δ.Δ. 
ικανών να συνεισφέρουν στην προώθηση της έρευνας, 
της τεχνολογίας και της τριτοβάθμιας εκπαίδευσης στο 
πεδίο της Επιστήμης των Υπολογιστών. 

Ιδρύματος Τεχνολογίας και Έρευνας (Ι.Τ.Ε.), σύμφωνα 
με την παράγραφο 4 του άρθρου 10 του Ν. 2083/92. Η 
συνεργασία περιλαμβάνει τα εξής: 

α) Ερευνητές και επιστήμονες του Ι.Π. του Ι.Τ.Ε. μπο¬ 
ρούν, κατά τα οριζόμενα στην παρ. 3α του άρθρου 12 του 
Ν. 2083/92 να αναλαμβάνουν τη διδασκαλία μεταπτυχια¬ 
κών μαθημάτων. 

β) Ερευνητές του Ι.Π. του Ι.Τ.Ε. μπορούν να συμμετέ¬ 
χουν στην καθοδήγηση μεταπτυχιακών εργασιών και διδα¬ 
κτορικών διατριβών. 

γ) Το Ι.Π. του Ι.Τ.Ε., στα πλαίσια των δυνατοτήτων του, 
διαθέτει για ορισμένο χρόνο εξοπλισμό στις εγκαταστά¬ 
σεις του Τμήματος για τη διεξαγωγή του ΠΜΣ. 

δ) Μεταπτυχιακοί φοιτητές μπορούν να πραγματο¬ 
ποιούν μέρος ή και το σύνολο της ερευνητικής τους εργα¬ 
σίας στο Ι.Π. του Ι.Τ.Ε., ύστερα από άδεια του Ι.Π. που χο¬ 
ρηγείται κατά περίπτωση. 

ε) Το Τμήμα και το Ι.Π. του Ι.Τ.Ε. προσκαλούν από κοι¬ 
νού επισκέπτες καθηγητές και ερευνητές άλλων ΑΕΙ ή 


Ερευνητικών Κέντρων για τη διεξαγωγή διαλέξεων, σεμι¬ 
ναρίων, μαθημάτων και για ερευνητική συνεργασία. 

στ) Το Ι.Π. του Ι.Τ.Ε. παρέχει αριθμό υποτροφιών σε με¬ 
ταπτυχιακούς φοιτητές και ενισχύει οικονομικά τις συνερ¬ 
γασίες μεταπτυχιακών φοιτητών με άλλα ΑΕΙ και Ερευνη¬ 
τικά Κέντρα, κατά τις εκάστοτε δυνατότητάς του και σύμ¬ 
φωνα με τις οικείες διατάξεις. 

Άρθρο 3 

Μεταπτυχιακοί Τίτλοι 
Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης (Μ.Δ.Ε.) στις πε¬ 
ριοχές: 

Α. Αρχιτεκτονική Υπολογιστών και Ψηφιακά Συστή¬ 
ματα 

Β. Δίκτυα Υπολογιστών και Ψηφιακές Επικοινωνίες 
Γ. Παράλληλα και Κατανεμημένα Συστήματα 
Δ. Πληροφοριακά Συστήματα και Τεχνολογία Λογισμι¬ 
κού 

Ε. Μηχανική Όραση και Ρομποτική 
ΣΤ. Αλγοριθμική και Ανάλυση Συστημάτων 
Παρέχεται η δυνατότητα απονομής ΜΔΕ σε δύο περιο¬ 
χές εκ των οποίων η μία θα χαρακτηρίζεται κύρια και η 
άλλη δευτερεύουσα περιοχή ειδίκευσης, 
β) Διδακτορικό Δίπλωμα (Δ.Δ.) 

Άρθρο 4 

Κατηγορίες Εισακτέων Πτυχιούχων 

Στο Π.Μ.Σ. γίνονται δεκτοί πτυχιούχοι των τμημάτων 
των Σχολών θετικών Επιστημών και των Πολυτεχνικών 
Σχολών των ΑΕΙ της ημεδαπής ή των ομοταγών αναγνωρι¬ 
σμένων τμημάτων των ΑΕΙ της αλλοδαπής. 

Άρθρο 5 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο σε 30 κατ’ έτος. 

Άρθρο 6 
Χρονική διάρκεια 

Η χρονική διάρκεια των μεταπτυχιακών σπουδών για την 
απονομή των κατά το άρθρο 3 τίτλων ορίζεται: 

α) Για το Μεταπτυχιακό Δίπλωμα Ειδίκευσης σε 4 διδα¬ 
κτικά εξάμηνα. 

β) Γ ια το Διδακτορικό Δίπλωμα σε 

(1) 8 διδακτικά εξάμηνα συνολικά για τους κατόχους βα¬ 
σικού πτυχίου ΑΕΙ κατά την πρώτη εγγραφή στο Π.Μ.Σ. 

(2) 6 διδακτικά εξάμηνα για τους κατόχους ΜΔΕ ή ισοτί¬ 
μου τίτλου στην Επιστήμη Υπολογιστών από άλλο ΑΕΙ 
κατά την πρώτη εγγραφή στο Π.Μ.Σ. 

Άρθρο 7 

Μαθήματα 

Α) Πρόγραμμα μαθημάτων 

Το πρόγραμμα μεταπτυχιακών μαθημάτων ορίζεται από 
την ΓΣΕΣ ύστερα από εισήγηση της Συντονιστικής Επιτρο¬ 
πής του Π.Μ.Σ. Κατά την έναρξη λειτουργίας του Π.Μ.Σ. 
το πρόγραμμα περιλαμβάνει τα εξής μαθήματα: 

Μάθημα Περιοχή 


Αρχιτεκτονική Υπολογιστών Α 

Προχωρημένη Αρχιτεκτονική Υπολογιστών Α 

Αρχιτεκτονική Παράλληλων Υπολογιστών Α 

Σχεδίαση Συστημάτων νΐ_3Ι - Α 

Σχεδίαση Ψηφιακών Συστημάτων με την Βοήθεια 

Υπολογιστή Α 

Προγραμματισμός και Διαχείριση Δικτύων Β 

Μεταγωγή και Δικτύωση Υψηλής Ταχύτητας Α, Β 

θέματα Διαχείρισης Δικτύων Υψηλής Ταχύτητας Β 

Ψηφιακές Επικοινωνίες Β 

θεωρία Πληροφορίας και Κωδικοποίηση Β 

Παράλληλος Προγραμματισμός Γ 

Παράλληλα Συστήματα Γ 

Κατανεμημένα Συστήματα Γ 

Μέθοδοι Περιγραφής και Επαλήθευσης Παράλληλων 
Προγραμμάτων Γ 

θεωρία Κατανεμημένου Υπολογισμού Γ 

Τεχνητή Νοημοσύνη Δ 

Τεχνολογία Λογισμικού Δ 

Πληροφοριακά Συστήματα Δ 

θέματα θεωρίας Βάσεων Δεδομένων Δ 

Δομές Αρχείων Δ 

Μηχανική Μάθηση Δ, Ε 

Ψηφιακή Επεξεργασία Εικόνων Ε 

Μηχανική Όραση Ε 

Προχωρημένα θέματα Μηχανικής Όρασης Ε 

Ρομποτική Ε 

Προχωρημένα θέματα Ρομποτικής Ε 

Παράλληλη Επεξεργασία Εικόνων Ε,Γ 

Τεχνητή Νοημοσύνη και Μηχανική Όραση Ε 

Ανάλυση Ακολουθίας Εικόνων Ε 

Βελτιστοποίηση Συστημάτων ΣΤ 

Συνδυαστική Βελτιστοποίηση ΣΤ 

Αλγόριμοι Γράφων ΣΤ 

θέματα Διαχείρισης Πόρων ΣΤ 

θέματα Αλγορίθμων ΣΤ 

Υπολογιστική Γεωμετρία ΣΤ 

Φυσική Σχεδίαση Ολοκληρωμένων Κυκλωμάτων Α, ΣΤ 


Οι εβδομαδιαίες ώρες διδασκαλίας και οι αντίστοιχες δι¬ 
δακτικές μονάδες όλων των ανωτέρω μαθημάτων είναι 4. 

Β) Προϋποθέσεις απονομής μεταπτυχιακών τίτλων 

α) Μεταπτυχιακό Δίπλωμα Ειδίκευσης. 

(1) Συμπλήρωση με ικανοποιητική επίδοση τουλάχιστον 
28 μεταπτυχιακών διδακτικών μονάδων, από τις οποίες 
τουλάχιστον οι 10 προέρχονται από μαθήματα της περιο¬ 
χής ειδίκευσης. 

(2) Εκπόνηση μεταπτυχιακής εργασίας στην περιοχή ει¬ 
δίκευσης. Η μεταπτυχιακή εργασία μπορεί να είναι ερευ¬ 
νητικού ή τεχνικού περιεχομένου και πρέπει να έχει 
επαρκή βαθμό πρωτοτυπίας ή να αποδεικνύει καλή γνώση 
και σε βάθος κατανόηση ενός ειδικού θέματος τρέχοντος 
επιστημονικού ή τεχνικού ενδιαφέροντος. Η μεταπτυ¬ 
χιακή εργασία εκπονείται κάτω από την επίβλεψη και κα¬ 
θοδήγηση ενός Επόπτη, μέλους ΔΕΠ, και κρίνεται από 


τριμελή Εξεταστική Επιτροπή αποτελούμενη από τον 
Επόπτη και άλλα δύο μέλη ΔΕΠ. 

(3) Εκπλήρωση της απαίτησης βασικών γνώσεων. Αυτή 
συνίσταται στη γνώση του αντικειμένου των οριζομένων 
ως μαθημάτων κορμού του προγράμματος βασικών σπου¬ 
δών του Τμήματος και στην καλή γνώση της Αγγλικής 
γλώσσας. 

β) Διδακτορικό Δίπλωμα. 

(1) Συμπλήρωση με ικανοποιητική επίδοση τουλάχιστον 
40 μεταπτυχιακών διδακτικών μονάδων. 

(2) Επιτυχία στις Γ ενικές Μεταπτυχιακές Εξετάσεις. 

(3) Εκπλήρωση της απαίτησης βασικών γνώσεων, όπως 
ορίζεται στην παρ. α), εδ. (3) του παρόντος άρθρου. 

(4) Εκπόνηση διδακτορικής διατριβής, σύμφωνα με το 
άρθρο 12 του Ν. 2083/92. 

γ) Γ ενικές Μεταπτυχιακές Εξετάσεις. 

Οι Γ ενικές Μεταπτυχιακές Εξετάσεις (ΓΜΕ) ελέγχουν 
κατά πόσον ο μεταπτυχιακός φοιτητής έχει αποκτήσει τις 
απαιτούμενες γνώσεις και ωριμότητα για να προχωρήσει 
στην εκπόνηση διδακτορικής διατριβής και περιλαμβά¬ 
νουν: 

(1) Σύνταξη γραπτής εργασίας, σε διάστημα τριών 
εβδομάδων, αφορμώμενης από επιστημονικές δημοσιεύ¬ 
σεις που ανήκουν στην κύρια γνωστική περιοχή του φοι¬ 
τητή. Σκοπός της εργασίας αυτής είναι ο έλεγχος της συν¬ 
θετικής ικανότητας του φοιτητή. 

(2) Γραπτή ή προφορική εξέταση σε ύλη προερχόμενη 
από την κύρια και δύο επί πλέον, δευτερεύουσες γνωστι¬ 
κές περιοχές του φοιτητή. 

Οι γνωστικές περιοχές, από τις οποίες ο φοιτητής επι¬ 
λέγει την κύρια και τις δύο δευτερεύουσες, ορίζονται κατά 
τομέα από τη ΓΣΕΣ ύστερα από πρόταση της Συντονιστι¬ 
κής Επιτροπής του ΠΜΣ. 

Οι ΓΜΕ διεξάγονται από εξεταστική επιτροπή που ορί¬ 
ζεται για κάθε εξέταση από τον Πρόεδρο του Τμήματος 
ύστερα από εισήγηση της Συντονιστικής Επιτροπής του 
ΠΜΣ. 

Η προσέλευση μεταπτυχιακών φοιτητών στις ΓΜΕ επι¬ 
τρέπεται μετά την συμπλήρωση αριθμού μεταπτυχιακών 
διδακτικών μονάδων που ορίζεται από τον κανονισμό 
σπουδών. Σε περίπτωση αποτυχίας επιτρέπεται μία ακόμη 
εξέταση. Σε κάθε περίπτωση, κάθε μεταπτυχιακός φοιτη¬ 
τής ενδιαφερόμενος για απόκτηση Δ.Δ. οφείλει να περά¬ 
σει τις ΓΜΕ μέσα σε 6 διδακτικά εξάμηνα από την πρώτη 
εγγραφή στο ΠΜΣ, ή σε 5 εξάμηνα, εάν είναι ήδη κάτοχος 
ΜΔΕ ή ισότιμου τίτλου κατά την πρώτη εγγραφή. 

Άρθρο 8 
Προσωπικό 

Στο ΠΜΣ θα απασχολούνται μερικώς: 

α) Τα μέλη ΔΕΠ διορισμένα και υπό διορισμό (16) 

β) Οι επί συμβάσει διδάσκοντες βάσει του Π.Δ. 407/ 
1980(5) 

γ) Τα μέλη ΕΔΤΠ (4) 

Άρθρο 9 

Υλικοτεχνική Υποδομή 

α) Αίθουσες διδασκαλίας: 3 

β) Αίθουσες εργασίας μεταπτυχιακών φοιτητών: 3 

γ) Βασικός Εξοπλισμός 

Είδος Λειτουργική Σύνολο τελικός Διαθέσιμο 

Απαίτηση απαιτούμενο 1993 

Σταθμός εργασίας 1 ανά φοιτητή 80 7 

θέση Εργασίας 1 ανά φοιτητή 80 7 

Εκτυπωτής 1 ανά 10 φοιτητές 8 2 

ΡϊΙεδβΓνβΓ 1 ανά 10 φοιτητές 8 1 

Εξωτερική μνήμη 100 Μά ανά φοιτητή 8000 Μά 400Μ Ρ 

δβτνθτ δικτύου 1 1 

Φωτοτυπικό 

βαρειάς χρήσης 1 1 


Φαξ 1 1 

δ) Ειδικός Εξοπλισμός 

- Εργαστήριο Μηχανικής Όρασης και Ρομποτικής, δια¬ 
θέσιμο. 

- Εργαστήριο Ψηφιακών Κατασκευών, διαθέσιμο. 

- Εργαστήριο Αρχιτεκτονικής Υπολογιστών, διαθέ¬ 
σιμο. 

- Επεκτάσεις και προσθήκες στον ειδικό εξοπλισμό θα 
πραγματοποιηθούν μέσω ερευνητικών προγραμμάτων. 

ε) Βιβλιοθήκη 

(1) Κεντρική βιβλιοθήκη του Πανεπιστημίου Κρήτης. 

(2) Ερευνητική βιβλιοθήκη Επιστήμης Υπολογιστών. 

Για τη δημιουργία της ερευνητικής βιβλιοθήκης Επιστή¬ 
μης Υπολογιστών απαιτούνται: 

Βιβλία: 

αρχική αγορά: 500 περίπου 

ετήσιος εμπλουτισμός: 120 περίπου 

Περιοδικά: 

αρχικές συνδρομές: 150 περίπου 

ετήσιος εμπλουτισμός: 20 περίπου. 

Αρθρο 10 

Διάρκεια Λειτουργίας. 

Το Π.Μ.Σ. θα λειτουργήσει επί 10 έτη, εφ’ όσον αξιολο¬ 
γηθεί θετικά μετά πάροδο 4 ετών. 

Αρθρο 11 

Κόστος λειτουργίας. 

Η αναγκαία υλικοτεχνική υποδομή για τα Π.Μ.Σ. ευρί- 
σκεται στο Ηράκλειο και ανήκει στο Πανεπιστήμιο Κρήτης 


και στο Ινστιτούτο Πληροφορικής του Ιδρύματος Τεχνολο¬ 
γίας και Έρευνας. Κατά το μεγαλύτερο ποσοστό η μετα¬ 
πτυχιακή έρευνα καλύπτεται οικονομικώς από ερευνητικά 
προγράμματα των επιβλεπόντων καθηγητών και του συ- 
νεργαζομένου Ινστιτούτου. 

Το κόστος λειτουργίας χωρίζεται σε: α) υποτροφίες και 
λειτουργικά έξοδα τα οποία υπολογίζονται σε 48.000.000 
δρχ. ανά έτος, και β) υλικοτεχνική υποδομή. 

Υλικοτεχνική Υποδομή 
93-94 94-95 95-96 96-97 

Αγορά 

εργαστηριακού 

εξοπλισμού 20.000.000 23.000.000 23.000.000 28.000.000 

Αλλα 10.000.000 11.000.000 11.000.000 12.000.000 

Σύνολο 30.000.000 34.000.000 34.000.000 40.000.000 

Οι υλικοτεχνικές δαπάνες θα καλυφθούν ως εξής: 

Απά Κρατικά 

Προϋπολογισμό 6.000.000 6.000.000 6.000.000 6.000.000 

Δίδακτρα και 

Αλλες πηγές 24.000.000 28.000.000 28.000.000 34.000.000 

Σύνολο 30.000.000 34.000.000 34.000.000 40.000.000 

Τα ετήσια δίδακτρα καθορίζονται σε 300.000 δρχ. ανά 
φοιτητή. 

Αρθρο 12 

Μέχρι να εκδοθεί Κανονισμός Μεταπτυχιακών Σπουδών 
τα συναφή θέματα θα ρυθμίζονται με αποφάσεις της 
Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γ ενικής Συνέλευσης Ειδικής Σύνθεσης του 
Τ μήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


